
DARBO VIETŲ SAUGOS IR SAUGAUS PRISIJUNGIMO PROGRAMINĖS ĮRANGOS SPRENDIMO PALAIKYMAS
I. PIRKIMO TIKSLAS IR APIMTIS

1.1. Šio viešojo pirkimo tikslas – įsigyti darbo vietų saugos ir saugaus prisijungimo programinės įrangos sprendimo (toliau – Programinė įranga) palaikymą.
1.2. Atsižvelgiant į tai, kad planuojama įsigyti turimų Programinės įrangos licencijų palaikymo pratęsimas šis pirkimas į atskiras dalis neskaidomas. Programinės įrangos licencijos naudojamos bendroje infrastruktūroje, todėl jų registravimas gamintojo sistemose, licencijų administravimas, versijų suderinamumo užtikrinimas turi būti vykdomi koordinuotai. Pirkimo objektą suskaidžius į dalis ir sudarius sutartis su skirtingais tiekėjais galėtų kilti sutarties vykdymo rizikų, susijusių su atsakomybės paskirstymu sprendžiant incidentus, Programinės įrangos licencijų palaikymo administravimu, todėl pirkimo objekto skaidymas į dalis būtų techniškai ir organizaciniu požiūriu netikslingas.

	Eil. Nr.
	Parametro
pavadinimas
	Reikalaujamos parametrų reikšmės
	Siūloma charakteristika
ir nuoroda į gamintojo techninę dokumentaciją, nurodant dokumento puslapį ar konkrečią vietą dokumente, kurioje aprašytas reikalaujamos charakteristikos atitikimas*
Pildo tiekėjas
*Tiekėjai, pildydami 1 lentelės grafą „Siūloma charakteristika“, turi nurodyti tikslų siūlomos prekės parametrą. Žodžiai „Atitinka“/ „Taip“/ „Ne mažiau“/ „Ne daugiau“/ „Ne blogiau“ neleidžiami.

	1.1
	Darbo vietų saugos ir saugaus prisijungimo programinės įrangos sprendimas 
	Šiuo metu turimas perkančiosios organizacijos spredimas: Check Point Harmony Endpoint Advanced (įskaitant centralizuoto valdymo funkcionalumą „Check Point Endpoint Management“)

	

Nurodyti programinės įrangos pavadinimą

	1.2
	Programinės įrangos licencijų galiojimo terminas
	6 (šeši) mėnesiai nuo šiuo metu naudojamų licencijų galiojimo datos pabaigos – 2026-08-29 iki 2026-02-28 – 1500 vnt.
4 (keturi) mėnesiai nuo šiuo metu naudojamų licencijų galiojimo datos pabaigos – 2026-10-28 iki 2026-02-28  - 1130 vnt.
	

	1.3
	Programinės įrangos licencijų pratęsimu įgalinamos paslaugos
	Nuotolinio prisijungimo prie perkančiosios organizacijos turimų virtualizuotų tenantų ugniasienių;
Darbo vietos ugniasienė;
Aplikacijų kontrolė;
Apsauga nuo pažeidžiamumų išnaudojimo grėsmių;
Apsauga nuo elektroninio sukčiavimo;
Apsauga nuo ransomware tipo duomenis užkoduojančių virusų;
Organizacijos prisijungimo duomenų naudojimo kontrolė;
Apsauga nuo grėsmių pagal tipinius žalingo kodo veikimo modelius.
	

	1.4
	Kitos sąlygos
	Pratęstų Programinės įrangos licencijų galiojimo terminai turi matytis gamintojo svetainėje.



II. BENDRIEJI REIKALAVIMAI 

2.1. Bendrieji reikalavimai siūlomai Programinei įrangai:
2.1.1. Į bendrą pasiūlymo kainą turi būti įtrauktos visos gamintojo licencijos, reikalingos perkamos Programinės įrangos reikalaujamoms funkcijoms vykdyti ir palaikyti.
2.1.2. Visą siūlomą Programinės įrangą tiekėjas privalo užregistruoti perkančiosios organizacijos vardu gamintojų nustatyta tvarka garantinių paslaugų teikimui, o registracijos duomenis perduoti perkančiajai organizacijai.
2.1.3. Perkančiajai organizacijai turi būti užtikrinta teisė į Programinės įrangos nemokamus atnaujinimus ir klaidų taisymus (garantiniu ir palaikymo laikotarpiu). 
2.1.4. Kartu su pasiūlymu turi būti pateikta – siūlomos Programinės įrangos gamintojo pažyma, įgaliojimas ar kiti dokumentai, patvirtinantys, kad tiekėjas yra siūlomos Programinės įrangos gamintojas arba gamintojo atstovas, įgaliotas pateikti (parduoti) siūlomą Programinę įrangą arba yra sudaręs sutartį su tokiu atstovu, turinčiu išvardintas teises (turi būti pateikta skaitmeninė kopija).
2.2. Bendrieji reikalavimai siūlomos Programinės įrangos pristatymui:
2.2.1. Tiekėjas įsipareigoja Programinę įrangą perduoti (pristatyti) ne vėliau kaip per 7 (septynias) kalendorines dienas nuo sutarties įsigaliojimo dienos; 
2.2.2. Perdavus Programinę įrangą, pasirašomas Prekių perdavimo-priėmimo aktas. Pažymėtina, kad į Programinės įrangos perdavimo (pristatymo) terminą įeina ir Prekių perdavimo-priėmimo akto pasirašymas.
2.3. Kiti reikalavimai:
2.3.1. Programinė įranga neturi kelti grėsmės nacionaliniam saugumui vadovaujantis Lietuvos Respublikos viešųjų pirkimų įstatymo 37 straipsnio 9 daliai ir 47 straipsnio 9 dalimi.
2.3.2. Jeigu apibūdinant pirkimo objektą techninėje specifikacijoje ar kitose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra tiekėjo pareiga.
2.3.3. Jeigu apibūdinant pirkimo objektą techninėje specifikacijoje ar kitose pirkimo dokumentuose galimai nurodytas konkretus standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra tiekėjo pareiga.

